Міжнародны навукова-тэхнічны ўніверсітэт імя акадэміка Юрыя Бугая

Міжнародны навукова-тэхнічны ўніверсітэт імя акадэміка Юрыя Бугая — украінская прыватная вышэйшая навучальная ўстанова. Агульная характарыстыка Навучальная ўстанова заснавана ў 1993 годзе ў Кіеве, сярод заснавальнікаў — Нацыянальны тэхнічны ўніверсітэт Украіны «Кіеўскі політэхнічны інстытут», Інстытут кібернетыкі імя В. М. Глушкова НАН Украіны, карпарацыя IBM і інш. Універсітэт сярод іншага спецыялізуецца на падрыхтоўцы інжынераў для нафтагазавай сферы, эканамістаў, менеджараў, філолагаў-перакладчыкаў, сацыяльных работнікаў, спецыялістаў па фізічнай рэабілітацыі і інш. З’яўляецца членам Міжнароднай асацыяцыі ўніверсітэтаў. Універсітэт мае IV (вышэйшы) узровень акрэдытацыі. Студэнты навучаюцца па дзённай, завочнай і дыстанцыйнай формах навучання. Па выніках навучання выпускнікі атрымліваюць кваліфікацыйныя ўзроўні малодшага спецыяліста, бакалаўра, спецыяліста ці магістра, функцыянуе аспірантура і дактарантура, ваенная кафедра, маецца ўласны інтэрнат, ёсць падрыхтоўчыя курсы. Структура Кіеўскі кампус Данбаскі інстытут тэхнікі і менеджменту ў Краматорску Жытомірскі вучэбна-кансультацыйны цэнтр Карпацкі інстытут інфарматыкі і прадпрымальніцтва ў Івана-Франкоўску Луцкі біятэхнічны інстытут Палтаўскі інстытут бізнесу Чарнігаўскі інстытут інфармацыі, бізнесу і права Спасылкі Афіцыйная старонка ўніверсітэта